cyanic-selkie/wikianc huggingface dataset:
Tapper (kirjastus)
pisi|Kirjastuse embleem raamatus, Thomas Mann "Võlumägi", sees Tapper oli kirjastus, mis tegutses Tartus aastatel 1927–1939.
Rühmituse asutasid kirjanikud ja tõlkijad, et tuua Eesti turule rohkem tõlkekirjandust. Avaldati ka romaane, laulikuid ja tarbekirjandust. Kirjastus erines teistest kirjastustes sellega, et tõlkijad said ise vabalt valida, milliseid teoseid nad sooviksid tõlkida. Kirjastust juhtis August Pill. Kirjastus kavatses hakata regulaarselt avaldama kirjandus- ja pilkealmanahhi "Tapper", mida jõuti avaldada aga vaid üks number 1927. aastal.
Krottendorf-Gaisfeld
Krottendorf-Gaisfeld on vald (Gemeinde) Austrias Steiermargi liidumaal Voitsbergi ringkonnas.
pisi|Vaade Krottendorf-Gaisfeldile (keskel), Krottendorfbergile (keskel ülal) ja osale Gaisfeldist (paremal) Muggaubergilt
Vald asub Grazist läänes.
Kazimierz Świątek
pisi|Kazimierz Świątek Kazimierz Świątek (valgevene keeles Казімір Свёнтак; 21. oktoober 1914 Valga – 21. juuli 2011 Pinsk) oli Valgevene katoliku piiskop ja kardinal.
Kazimierz Świątek sündis Valgas poola perekonnas, tema vanemad olid seal evakuatsioonis sõja eest. Tema isa Jan Świątek mobiliseeriti esimesse maailmasõtta. Pärast sõja lõppu astus isa Poola Leegioni, mida juhtis Józef Piłsudski. Isa langes Nõukogude-Poola sõjas 1920. aastal Vilniuse all. Aastal 1917, pärast revolutsioonisündmusi, saadeti perekond Świątek Siberisse. 1922. aastal asus perekond Świątek Poolasse Baranavičysse (praegu Valgevene Bresti oblast), kus aastal 1932 lõpetas Kazimierz Tadeusz Rejtani nimelise gümnaasiumi. Pärast Aquino Thomase nimelise Pinski vaimuliku seminari lõpetamist pühitseti ta 8. aprillil 1939 katoliku preestriks. Seejärel määrati ta teenima Pružany kogudust (praeguse haldusjaotuse järgi Valgevenes Bresti oblastis). Pärast Molotovi-Ribbentropi pakti järgset ümberjagamist sattus ta elama Valgevene NSV-sse Bresti oblastisse.
26. septembril 1939 ta arreteeriti, süüdistatuna spionaažis ja talle mõisteti surmanuhtlus ning teda hoiti Bresti vanglas. Kui sakslased okupeerisid Bresti, vabanes ta vanglast ja ta jätkas Pružany koguduse teenimist. Uuesti arreteeriti ta 17. detsembril 1944 NKVD poolt ja talle mõisteti 21. juulil 1945 10 aastat vanglakaristust range režiimiga vanglas ja veel 5 aastaks kodanikuõigustest ilmajäämine. Ta oli vangistuses Vorkutas, Intas ja Mariinskis. Juunis 1954 vabanes ta vangistusest ja teenis seejärel preestrina Pinskis frantsiskaanide kirikus.
Henrik Lundqvist
Björn Henrik Lundqvist (sündinud 2. märtsil 1982 Åres) on endine Rootsi jäähokimängija (väravavaht).
Klubikarjääri alustas ta Rootsi kõrgliiga klubis Frölunda HC. Aastatel 2003 ja 2005 tuli ta Frölundaga Rootsi meistriks. Aastatel 2003, 2004 ja 2005 pälvis ta Rootsi liiga parimale väravavahile antava Honkeni auhinna. 2005. aastal valiti liiga hooaja nii parimaks (Guldpucken) kui ka mängijate poolt väärtuslikumaks mängijaks (Guldhjälmen).
2000. aastal valis New York Rangers ta NHL-i draft'is 205. valikuna. Põhja-Ameerikasse suundus ta mängima 2005. aastal. New York Rangersis mängis Lundqvist kogu oma NHL-i karjääri jooksul, kokku 15 hooaega.
Lundqvist on ainus väravavaht NHL-i ajaloos, kes on oma esimesest kaheteistkümnest hooajast üheteistkümnel viinud ühe hooaja sees oma meeskonna vähemalt 30 korda võiduni. Ta on enim mänge võitnud Euroopas sündinud väravavaht NHL-is (459 võitu 887 mängust).
2020. aasta oktoobris sõlmis ta lepingu Washington Capitalsiga, kuid südamehäirete tõttu tuli tal hooaeg 2020–21 vahele jätta. 2021. aasta augustis teatas ta profisportlase karjääri lõpetamisest.
Rootsi jäähokikoondisega võitis Lundqvist 2006. aasta taliolümpiamängudelt kuldmedali ja 2014. aasta taliolümpiamängudelt hõbemedali ning tuli 2017. aastal maailmameistriks.
Tema kaksikvend Joel Lundqvist on samuti jäähokimängija.
Läänemere krevett
Läänemere krevett (Palaemon adspersus) on krevetlaste sugukonda kuuluv vähiliik.
Vähk elab Põhja-Euroopas, sealhulgas Läänemeres. Vähki on ka Eesti vetes.
Parkali tänav
pisi|Tõenäoliselt juba keskajast pärineva [[Simsoni vesiveski varemed Parkali tänaval]] Parkali tänav on tänav Paides.
Parkali tänav ristub Valli, Posti, Põik, Vainu ja Kevade tänavaga.
Anatoli Pavlovitš Nikolajev
Anatoli Pavlovitš Nikolajev (sündinud 11. oktoobril 1949 Bagadja külas Kobjai ulussis) on jakuudi näitleja.
Ta oli aastatel 1998–2020 Oiunski-nimelise Sahha akadeemilise teatri direktor.
Laisabalased
Laisabalased on madude alamsugukond. Teadlased loevad, et laisabalaste alamsugukonna madude hammustus on loomadele eluohtlik ja võib surmavaks saada, kuid oma tasase loomuse tõttu hammustavad nad harva.
Klassifikatsioon
Laisabalaste alamsugukonda liigitatakse tänapäeval üksainus mao perekond laisaba (Laticauda).
Jacob Markström
Jacob Anders Markström (sündinud 31. jaanuaril 1990 Gävles) on Rootsi jäähokimängija, kes mängib väravavahina NHL-i klubis Calgary Flames.
Ta alustas karjääri Rootsi kõrgliiga klubis Brynäs IF. 2010. aastal pälvis ta Rootsi liiga parima väravavahina Honkeni auhinna ja valiti lisaks liiga hooaja uustulnukaks.
2014. aasta märtsis liitus ta Vancouver Canucksiga. Hooajal 2017–18 sai ta Canucksi põhiväravavahiks. 2020. aasta oktoobris sõlmis ta kuueaastase lepingu Flamesiga.
Tsüanogeensed glükosiidid
Tsüanogeensed glükosiidid on osades taimedes sünteesitavad looduslikud lämmastikku sisaldavad vesilahustuvatest mikromolekulidest nn. sekundaarsete ehk teiseste metaboliitide tsüanogeneesi saadused, mis vahel liigitatakse võimaliku toime tõttu herbivoorsetele organismidele (vabastavad vesiniktsüaniidhapet) ka fütotoksiinide hulka.
Tsüanogeensete glükosiidide kohta teatakse vähe, arvatakse et hinnanguliselt sünteesivad seda teatud kogustes 3000 kuni 12 000 taimeliiki ja need moodustavad taimedel teatava kemikaalidel baseeruva kaitsemehhanismi, mille ülesandeks on peletada eemale herbivooridest vaenlasi.
Neid aineid on tuvastatud ka osades bakterites ja seentes.
Tsüanogeenseid glükosiide sünteesivad osad taimeliigid sugukondades liblikõielised (Fabaceae), roosõielised (Rosaceae), linalised (Linaceae), kõrrelised (Poaceae), võhalised (Araceae), piimalillelised (Euphorbiaceae), õisiklehelised (Flacourtiaceae), kannatuslillelised (Passifloraceae), korvõielised (Compositae) jt.
Karula mõisa kalmistu (Viljandi)
Karula mõisa kalmistu on kalmistu Viljandi kihelkonnas Viljandimaal, tänapäevase haldusjaotuse järgi Karula külas Viljandi vallas Viljandi maakonnas. Kalmistu jääb Karula mõisa südamest linnulennult umbes 900 meetri kaugusele lõunasse.
Kalmistu rajasid mõisa tollased omanikud Helmersenid millalgi 19. sajandil. Kalmistule maetute üldarv ei ole teada, praegu on kalmistu mahajäetud ja rüüstatud.
Lokon
Lokon on Indoneesias Sulawesi saare põhjaosas asuva kaksikvulkaani kõrgem tipp. Teine tipp on 2,2 km kaugusel asuv Empung.
Zama lahing
Zama lahing oli lahing Teises Puunia sõjas Kartaago ja Rooma vägede vahel. Lahing peeti 202 eKr, Zama linna lähedal praeguses Tuneesias. Rooma sõjaväge juhtis Publius Cornelius Scipio, keda toetas Numiidia kuningas Masinissa, Kartaago vägesid juhtis Hannibal. Lahingus said Kartaago väed hävitava kaotuse osaliseks ning peale lahingut oli Kartaago senat sunnitud rahu sõlmima.
Lokon
Lokon on 1580 meetri kõrgune kihtvulkaan.
Zama lahing
Eellugu
Zama lahingu ajaks oli Teine Puunia sõda kestnud juba 16 aastat. Kuigi Hannibal oli Itaalia poolsaarel võitnud arvukalt hiilgavaid võite (näiteks Cannae lahingus), ei olnud ta suutnud Roomat vallutada. Sellel ajal kui Rooma armee suuresti vältis Itaalias Fabiani strateegia kohaselt otsustavat lahingut Hannibaliga, suutis Publius Cornelius Scipio võita mitmeid lahinguid Hispaanias, neist kõige otsustavamad Ilipa lahing 206 eKr ja Cartagena vallutamine 209 eKr. Pärast Hispaania vallutamist alustas Scipio 205 eKr invasiooni Sitsiiliast Aafrikasse. Scipio maabus Utica linna lähedal ja võitis 203 eKr Bagradesi lahingu Kartaago vägede vastu. Kuigi esialgu kavatses Kartaago senat rahu sõlmida, otsustasid nad viimasel hetkel Hannibali Itaaliast tagasi kutsuda.
Vägede koosseis ja paigutus
Hannibali vägi koosnes Hispaania palgasõduritest, Gallia liitlastest, kohalikest sõduritest ja Numiidia ratsaväest. Scipio vägi koosnes Rooma jalaväest ja Masinissa Numiidia ratsaväest. Hannibali armees oli 36 000 jalaväelast, 4 000 ratsaväelast ja 80 sõjaelevanti. Scipiol oli selle vastu panna 29 000 jalaväelast ja 6 100 ratsaväelast. Erinevalt eelnevatest lahingutest oli roomlastel Zama lahingus ratsaväe ülekaal, kuna Masinissa oli enne lahingut roomlaste poolele üle läinud.
Lokon
pisi|tühi|2011. aasta purse
Zama lahing
Vägede koosseis ja paigutus
Hannibal paigutas enda ratsaväe tiibadele ja jalaväe keskele kolmes reas: esimeses reas olid kõige vähem kogenud Gallia, Liguuria ja Baleaari saarte palgasõdurid, teises reas Kartaago ja Liibüa sõdurid ja kolmandas reas Hannibali Itaalia sõjakäigu veteranid. Scipio väed paigutusid samamoodi: esimeses rea moodustas hastati, teise principe (Rooma armee)'d ja kolmanda triarii.
Lahing
Lahingu alguses ründas Hannibal elevantidega Rooma sõdureid, et murda nende formatsiooni. Scipio käskis ratsaväel elevantide hirmutamiseks valjult pasunaid puhuda, mis osaliselt ka õnnestus, mitmed elevandid põgenesid lahinguväljalt läbi Hannibali vasakpoolse tiiva. Seda võimalust kasutades juhtis Masinissa oma Numiidia ratsaväge rünnakule Kartaago vasakpoolse tiiva vastu, mis koosnes suures osas samuti Numiidia ratsaväest ja mis meelitas ta lahinguväljalt eemale. Vahepeal avasid roomlased enda formatsiooni sees rajad, mida mööda meelitati ülejäänud elevandid Rooma armee taha, kus nad tapeti. Scipio plaan elevandid neutraliseerida oli toiminud, selle järel taastasid tema väed enda tavalise formatsiooni. Rooma vasaku tiiva ülem Gaius Laelius ründas Kartaago parempoolset tiiba. Kartaago ratsavägi, toimides Hannibali juhtnööride kohaselt, lubas Rooma ratsaväel ennast taga ajada, et meelitada nad lahinguväljalt eemale.
Aili Norberg
Aili Norberg (1961. aastani Aili Sild; sündinud 3. aprillil 1939 Mõniste vallas Võrumaal) on eesti lingvist, bibliograaf-informist.
Tsüanogeensed glükosiidid
Võimalik toksiline toime
Virgiinia toominga variteedi Prunus virginiana var melanocarpa värsked lehed võivad sisaldada kuni 368 mg HCN 100 g kohta - mäletsejad, kes tarbivad neid 0,25% oma kehakaalu ulatuses, näiteks 400 kg kaaluv lehm mäletseb 1 kg värskeid lehti, võivad lõpetada 10 kuni 20 minuti sees tsüaniidimürgistusega. HCNi surmav doos täiskasvanud inimesele võiks olla sissesöödult 200 mg ja sisehingatuna 200 p.p.m.
Zama lahing
Lahing
Scipio marssis nüüd oma vägede keskosaga Kartaago vägede keskosa poole, mis oli otse Hannibali alluvuses. Hannibal liikus edasi esimese kahe reaga, kolmanda rea veterane hoidis ta varus. Pärast karmi võistlust sundis Rooma hastati tema esimese rea tagasi. Hannibal käskis oma teisel real takistada esimese rea sõduritel nendega liitumast. Suuremal osal neist õnnestus põgeneda ja end Hannibali käsul teise rea tiibadele sättida. Hannibal ründas nüüd oma teist reaga. Järgnes raevukas võitlus ja Rooma hastati sunniti raskete kaotustega taganema. Scipio tugevdas hastati't teise rea principe'dega.
Aili Norberg
Norberg on ehitusmeistri tütar.
Ādaži kihelkond
300px|pisi|right|Riia kreis [[Ludwig August Mellini kaardil Atlas von Liefland, oder von den beyden Gouvernementern u. Herzogthümern Lief- und Ehstland, und der Provinz Oesel (1798)]] Ādaži kihelkond (saksa keeles Kirchspiel Neuermühlen, läti keeles Ādažu draudzes novads) oli haldusüksus Liivimaal Riia kreisis.
Teksasinine
Teksasinine (saksa keeles Jeansblau, inglise keeles denim blue) on indigoga värvitud teksariide värvusega sarnanev sinine värvitoon.
Aili Norberg
Lõpetas 1957. aastal Valga 1. Keskkooli, 1962 Tartu Riikliku Ülikooli eesti filoloogia osakonna, 1977 Infotöötajate Kvalifikatsioonitõstmise Instituudi Moskvas (IPKIR) infotöö korralduse alal, 1993–95 Tallinna Pedagoogikaülikooli infoteaduse osakonna magistriõppes, infoteaduste magister (1995, Tallinna Pedagoogikaülikool), väitekiri "Tartu teadlane infotarbijana ülikooli raamatukogus". 1962–73 Tartu Riikliku Ülikooli kirjastuse ja trükiosakonna korrektor ja vanemtoimetaja, 1973–82 TRÜ raamatukogu vanem- ja peabibliograaf, 1982–88 teadusosakonna juhataja, 1988–91 teadusdirektor, 1992–95 infoosakonna juhataja, 1995–2001 Eesti Rahvusraamatukogu teenindusdirektor ja teadustöö koordinaator.
Ādaži kihelkond
Ajalugu
Ādaži kirikukihelkonnas asusid ka Carnikava (Mengele) ja Baltezera (Westerotten ehk Langenbergen) kirikud. Esimene neist sai hiljem iseseisvaks kihelkonnaks. Patronaadiõigus kuulus Ādaži ja Bukulti rüütlimõisate omanikele.
Ukraina kriis
Ukraina kriis on 2013. aasta novembris Ukrainas teravnenud vastasseis Euroopa Liiduga lähenemise pooldajate ja lähenemise vastaste vahel. Kriisi alguseks loetakse 2013. aasta 21. novembrit, kui selleaegne president Viktor Janukovõtš katkestas ettevalmistused Euroopa Liiduga kokkuleppe sõlmimiseks. Sellega algas 21. sajandi alguse suurim geopoliitiline pööre, Ukraina ühinemine isikuvabadusi väärtustava Lääne demokraatliku ühiskonnakorraldusega.
Aili Norberg
Uurimisvaldkonnad: raamatukogundus ja infoühiskond, teadusraamatukogu lugeja infovajadused, teenindustöö korraldus ja ökonoomika, lugemissotsioloogia, lugejarahulolu. Korraldanud oma uurimisvaldkonnas teaduskonverentse. Koostanud ja toimetanud teadusinfo väljaandeid ja artiklikogumikke. Oli 1987 IPKIR-i teadusinfoväljaannete koostaja ja toimetaja, 1994–96 Euroopa Meditsiiniraamatukogude ja Infokeskuste Assotsiatsiooni korrespondentliige, Tartu Ülikooli esindaja; International Federation of Library Associations (IFLA) teadusraamatukogude sektsiooni koordineerimistoimkonna liige, uurimisprojekti "Measuring Academic Library Performance" 3. vooru uuringute koordinaator Baltimaades. 25 teadustrükist.
Kaheksandsüsteem
Kaheksandsüsteem on positsiooniline arvusüsteem, mille aluseks on arv 8.
Zama lahing
Lahing
Selle tugevdusega alustasid roomlased taas rünnakut ja alistasid Hannibali teise rea. Jällegi ei lubatud taganevatel kolmanda reaga ühineda ja see sunniti koos esimese reaga tiibadesse. Kartaago ratsavägi täitis Hannibali juhiseid hästi ja lahinguväljal polnud märkigi Rooma ratsaväest. Kui Kartaago ratsavägi oli piisavalt kaugel, pöördusid nad Rooma ratsaväe poole ja ründasid, kuid olid lõpuks sunnitud põgenema. Sel hetkel oli lahingus paus, mil mõlemad pooled paigutasid oma vägesid ümber. Sellele järgnenud kokkupõrge oli äge ja verine ning paremust ei saavutanud kumbki pool. Lahing pöördus lõpuks roomlaste kasuks, kui Rooma ratsavägi naasis lahinguväljale ja ründas Kartaago vägesid selja tagant. Kartaago jalavägi piirati ümber ja hävitati, siiski õnnestus tuhandetel kartaagolastel, sealhulgas Hannibalil tapmisest pääseda. Kokku hukkus Zama juures kuni 20 000 Hannibali sõdurit, veel 20 000 võeti vangi. Roomlasi suri umbes 2500.
Miia Masso
Miia Masso (sündinud 14. jaanuar 1940 Tartu) on eesti arhitekt.
Teksasinine
Nagu teksakangas ise, esineb ka see värvus mitmes eri variandis. Kasutatakse moesõnavaras tekstiilide värvuse kirjeldamiseks , aga ka muude toodete puhul.
Miia Masso
Ta lõpetas 1958. aastal Tallinna 4. Keskkooli ning õppis aastatel 1958–1964 ERKI-s, mille lõpetas arhitektina.
Ukraina kriis
Kriisi algfaasis toimunud Euromaidani meeleavalduste mõjul ning sellele järgnenud revolutsiooni kandel tuli Ukrainas võimule läänemeelne valitsus ning Janukovõtš põgenes Venemaale.
Miia Masso
Aastatel 1964-1967 töötas ta projekteerimisinstituut Kommunaalprojektis, 1967-1989 projekteerimisinstituut Eesti Projektis, 1990 Põhja- ja Baltimaade arhitektuuritriennaali direktorina, 1991-1993 Arhitektuuribüroo Masso ja Luubis ning alates 1993. aastast Masso Arhitektuuribüroos. Ta on Eesti Arhitektide Liidu liige 1966. aastast.
Teksasinine
Variatsioonid
Veebivärv Denim on asuursinisega sarnanev erksinine või pastellsinise taoline keskmine veidi hallikas mahe sinine toon.
Ukraina kriis
2014. aasta veebruari lõpul hõivasid eraldusmärkideta relvastatud mehed Krimmis mitmeid olulisi valitsusasutusi, poolsaarel asuvad Ukraina sõjaväebaasid blokeeriti. Märtsi keskel korraldati Krimmis nn referendum, misjärel Venemaa liitis territooriumi Venemaaga.
Köflach
Köflach on väike linn (Stadtgemeinde) Austrias Steiermargi liidumaal Voitsbergi ringkonnas, Stubalpe mäe jalamil. Linnal on Piberi külas asuv hobusekasvandus, mis varustab lipitsa tõugu hobustega kuulsat Hispaania ratsakooli Viinis. Traditsiooniliselt söekaevandamise poolest tuntud Köflach on aeglaselt muutumas tööstuslinnast teenindussektori keskuseks. Sellel on raudteeühendus Voitsbergiga.
Kaheksandsüsteem
Kaheksandsüsteemis kujutatud arvu nimetatakse kaheksandarvuks.
Köflach
Vaatamisväärsused
Peamised vaatamisväärsused on Lipizzanergestüt Piber (Piberi hobusekasvandus) oma kuulsate valgete lipitsa tõugu hobustega ja kuumaveekümbla Therme Nova, mida varustatakse mineraalveeallikast Piberis.
Huviväärsuseks on ka kunsti- ja kultuurimaja, kus toimuvad näitused, peamiselt kohalike kunstnike omad.
Taristu
Köflachis on raudteepeatus, see on esimene jaam Köflachi ja Grazi vahelisel raudteel.
Lähim Autobahn (kiirtee) on Süd Autobahn A2, lähimad ühenduspunktid on Modriach ja Mooskirchen. Olulisimad maanteed on B70 Packerbundesstraße, mis ühendab Köflachi Grazi ja Villachiga, ning B77 Gaberl Straße.
Majandus
Olulised tööstusettevõtted on klaasitootja Stölzle Oberglas ja turvatoolide tootja LEAR (eriti Magna Steyri jaoks).
Kaheksandsüsteem
Süsteem kasutab numbreid 0 kuni 7.
Ukraina kriis
2014. aasta märtsis–aprillis algasid, osalt Krimmi sündmuste mõjul, mitmes Ukraina ida- ja lõunapoolses oblastis keskvalitsuse vastased, Venemaa meelsed väljaastumised ja rahutused (leviku kohta vt näiteks artiklis RVL esitatud kaarti).
Teksasinine
Variatsioonid
RAL Design värvivaliku toon 240 40 20 Jeansblau on tume roheka varjundiga sinine värvitoon , toon 250 20 25 Dunkeljeansblau sügav-tumesinine.
Ukraina kriis
2014. aprillis hõivasid relvastatud inimesed Luhanski ja Donetski oblasti asulates mitmeid valitsusasutusi, aprilli keskel kuulutas keskvalitsus välja "terrorismivastase operatsiooni" (ATO). Algas sõda Donbassis, kus ühel poolel osalevad Ida-Ukraina separatistid (nn Donetski Rahvavabariik ja Luhanski Rahvavabariik) ja Venemaa sõjaväelased, teisel poolel Ukraina vabatahtlikud ning regulaararmee ja rahvuskaart. Hiljemalt 2015. aasta alguseks oli sõda muutunud Euroopa ohvriterikkaimaks konfliktiks pärast Jugoslaavia sõdu.
Venemaa, Ukraina, OSCE ja Donbassi kahe isehakanud rahvavabariigi tunnustamata juhtide Minski kokkuleppe (5. september 2014) rakendusmeetmete paketi allkirjastamisele 12. veebruaril 2015 järgnes madala intensiivsusega konflikt, mille jooksul oli 2021. aastaks hukkunud rohkem Ukraina sõjaväelasi kui vahetult pärast konflikti puhkemist Ukraina lõuna- ja idaosas.
Sergei Roldugin
Sergei Pavlovitš Roldugin (Сергей Павлович Ролдугин; sündis 28. septembril 1951 Sahhalini oblastis) on Venemaa tšellist ja ärimees, president Vladimir Putini lähedane sõber.
Elukäik ja tegevus
1970 lõpetas Emīls Dārziņši nimelise Muusikakeskkooli Riias ning 1975 Leningradi Konservatooriumi ja 1978 aspirantuuri konservatooriumi juures. Veel tudengina asus tööle Leningradi Filharmoonia sümfooniaorkestris, mida juhtis Jevgeni Mravinski. 1980 võitis Praha Rahvusvahelisel Muusika Kevadfestivalil kolmanda koha.
Karl Heinrich Norak
Karl Heinrich Norak (19. märts 1896 Tallinn – 22. juuli 1989 New York) oli eesti tehnikateadlane.
Norak oli talupidaja poeg.
Lõpetas 1913 Tallinna Raudtee Tehnikakooli, 1918 lipnikuna Jekaterinodari lipnikekooli, 1921 Kuressaares Saaremaa Eesti Segagümnaasiumi, 1934 Tallinna Tehnikumi ehitustehnika erialal. Oli 1913–1915 Tallinnas joonestaja, võttis osa Esimesest maailmasõjast ja Vabadussõjast. Töötas 1928–1929 professor O. Maddissoni assistendina Tallinna Tehnikumi materjalide proovimise laboris, ühtlasi osales Riiklikus Katsekojas Eestis toodetud telliste tugevusomaduste uuringutes. Oli 1929–1939 Tallinna Linnavalitsuse ehitusosakonna ametnik (teedeehituse juhataja ja kanalisatsiooni toimkonna juhataja), 1939–1940 Majandusministeeriumi vanemtööstusinspektor, 1941–1943 Teededirektooriumi Maanteede Valitsuse piirkonnainsener, 1943–1944 ASi Põhja Paberi- ja Puupapivabrik ehitusosakonna juhataja.
Põgenes 1944 Saksamaale, oli 1946–1946 Hamburg-Pinnebergis Balti Ülikooli arhitektuuri- ja ehitusosakonna lektor ja UNRRA tööbüroo juhataja Schleswig-Holsteinis. Siirdus 1949 Kanadasse, oli 1949–1950 Ontario hüdroelektrienergia komisjoni insener, 1950–1952 Canadian-Brazilian Services Ldt (Torontos) vaneminsener Brasiiliale jõujaamade projektide koostamisel, 1952–1953 firma Aluminium Company of Canada Ltd projekteerija-insener, 1953–1958 Iron Ore Company of Canada projekteerimisbüroo juhataja, 1958–1964 Kanada Transpordiministeeriumi lennuväljade osakonna insener lennuväljade ehitamise ja seadmete projekteerimise alal, 1964–1966 Du Pont of Canada (Montréalis) projekteerimisinsener. Läks 1966 USA-sse, oli 1966–1976 Büroo Mueser, Rutledge, Wentworth & Jonston (New Yorgis) insener ehitusaluste projekteerimisel.
Juhtis Tallinna kanalisatsioonivõrgu kaasajastamist ja ümberehitamist, selgitas asfalt- ja bituumenteekatete sobivust Eesti ilmastikus, tegi ja juhtis projektide koostamiseks vajalikke uurimistöid. Tema juhtimisel ja osalusel valmisid mitmed vastutusrikkad ehituskavad ja projektid: Labradori uue kaevanduslinna Schefferville'i vesivarustus, kanalisatsioon ja kaugküte, Hudsoni jõe kalda kindlustamise projekt New Yorgi linnale, ehitusaluste projektid World Trade Centeri kõrghoonele Baltimore'is ja NASA hoonele Orbiter Processing Facility Cape Kennedys. Eesti Inseneride Ühingu ja Insenerikoja, Ontario Kutseliste Inseneride Assotsiatsiooni, Ordre des Ingénieurs Québeci liige.
Sergei Roldugin
Elukäik ja tegevus
1984–2003 oli ta Peterburi Maria teatri sümfooniaorkestri tšellorühma kontsertmeister, 2002–2003 Peterburi konservatooriumi prorektor, 2003–2004 rektor.
2005 sai president Vladimir Putinilt loa ehitada Peterburi Muusikamaja endisesse suurvürst Aleksejevi paleesse Moikal. Renoveeritud maja valmis 2008. Kokku kulus remondile 800 miljonit rubla.
Aastast 2004 on ta Maria teatri külalisdirigent.
Sihtasutuse "Talendid ja edu" juhatuse esimees, mis koos kultuuri- ja spordiministeeriumiga haldab Sotši olümpiakülla loodud hariduskeskust andekatele lastele vanuses 11 kuni 15 aastat, kes on näidanud üles andeid spordis, loodusteadustes, muusikas ja balletis. Projekti mõtles välja isiklikult Putin.
Juhib programmi "Talentide jõgi" (noorte esinejate pikad ringreisid Volga piirkonnas) ja "Suursaatkond" (Vene esinejate välisreisid).
Sõprus Vladimir Putiniga
Tutvus Putiniga 1970ndatel oma venna Jevgeni kaudu, kes töötas samuti KGBs. Ta on Putini vanima tütre Maria (s. 1985) ristiisa. "Organiseeritud kuritegevuse ja korruptsiooni aruandlusprojekti" (OCCRP) ja Venemaa opositsiooniline ajaleht "Novaja Gazeta" on teda nimetanud Putini "varjatud varanduse salajaseks hooldajaks."
Isiklik
Tema vend oli Jevgeni Roldugin (1949–2020), Vladimir Putini kursusekaaslane KGB koolis, kes töötas Nõukogude ajal Läti NSV KGB keskstruktuuris ja pärast NSV Liidu lagunemist asus äritegevusse, juhatas Lätis Vene gaasi müügiga tegeleva ettevõtte "Latvijas Gāze" tööohutuse ja töökaitse osakonda, 2009–2019 juhatas Venemaa gaasikompanii "Gazprom" Riia esindust, suri novembris 2020 koroonaviirusse.
Sanktsioonid
28. veebruaril 2022 kehtestas Euroopa Liit talle seoses Venemaa kallaletungiga Ukrainale viisa- ja majandussanktsioonid. Tema Euroopa Liidu riikides asuv vara külmutati.
Liigesevõie
Liigesevõie ehk sünoovia (ladina keeles synovia) on osade loomade sünoviaalliigeste liigeseõõntes paiknev bioloogiline kehavedelik, mida eritab sünoviaalkile.
Liigesevõide maht ning biokeemiline ja histoloogiline koostis võivad erineda nii liigiti, indiviiditi kui ka arenguastmeti.
Liigesevõide funktsioonideks on liigesekõhre toitmine ja liigesepindade niisutamine ning liigese ainevahetuses osalemine.
Liigesevõie sisaldab vett, valke, ensüüme, hüalüroonhappeid, mineraalaineid, suhkrut, mikroelemente (nagu näiteks alumiinium, nikkel, koobalt, kaadmium jt) ja rakke. Pole teada kas liigesevõide koostis on liigeseõõntes sama või on selle koostis õõntes varieeruv.
Termini "sünoovia" võttis kasutusele šveitsi päritolu arst ja loodusteadlane Paracelsus 1520. aastal, kirjeldamaks kehavedelikke, mis meenutasid munavalget (läbipaistev, limane, veniv).
Liigesevõie on kantud kehtivasse rahvusvahelisse inimese anatoomia standardisse Terminologia Anatomica.
Patoloogia
Liigeseõõntesse võib lisaks liigesevõidele koguneda ka verd ja mädanikku, kuid neid seostatakse patoloogiliste protsessidega.
Reumatoidartriit ja sünoovia
Reumoatoidartriiti põdevate patsientide sünoovias on tuvastatud reumatoidfaktorid ja ragotsüüte ), T-rakke, B-rakke, makrofaage jt rakke.
Triinu Tamm (ehitusinsener)
Triinu Tamm (sündinud 4. aprillil 1987) on eesti ekstreemsportlane (basejumper), langevarjur ja ehitusinsener.
Ta on Eesti ainus naissoost BASE-hüppaja. BASE-hüpetega tegeleb ta alates 2009. aastast. Esimese hüppe tegi ta Prantsusmaal asuvalt 145 meetri kõrguselt sillalt. Madalaima hüppe on ta teinud 45 meetri kõrguselt antennilt. Ta on hüpanud alla Hispaanias, Austrias ja Türgis asuvatelt sildadelt ja kaljudelt. Ta on teinud üle 300 hüppe. 12. juulil 2017 hüppas ta alla Tallinna teletornist (kõrguselt 175 m). Peaaegu vertikaalselt kulgenud õhulend kestis vaid 13 sekundit. Langevari avanes 3 sekundit pärast lahtitõuget.
Haridus- ja töökäik
Ta on lõpetanud Viljandis C. R. Jakobsoni nimelise Gümnaasiumi. 2010. aastal lõpetas ta Tallinna Tehnikaülikooli ehitusteaduskonna magistrikraadiga keskkonnatehnika erialal.
Ta töötab Rotermanni kvartali tehnosüsteemide ehitusjuhina ning on tegev biogaasijaama ehituses.
Okas
Okas on kseromorfse ehitusega muundunud leht. Okkad on üldjuhul nõelja kujuga. Ristlõikeid on kolme tüüpi:
Triinu Tamm (ehitusinsener)
Haridus- ja töökäik
2015. aastal, pärast Nepalis toimunud ohvriterikkaimat maavärinat, töötas ta kolm kuud taastamistöödel, kus ta ehitusinsenerina õpetas kohapeal maavärinakindlate majade ehitamist.
Isiklikku
Ta on pärit Sürgaverest.
Nicolas Bratza
pisi|Nicolas Bratza (vasakul) ja [[George Stack]] Sir Nicolas Dušan Bratza (sündinud 3. märtsil 1945) on serbia päritolu Suurbritannia jurist.
Alates jaanuarist 2007 oli ta Euroopa Inimõiguste Kohtu asepresident. 4. juulil 2011 valiti ta Euroopa Inimõiguste Kohtu presidendiks, selles ametis oli ta 3. novembrist 2011 kuni 31. oktoobrini 2012.
Tüüp SU 60
Tüüp SU 60 (60式装甲車) oli Jaapani roomikutega soomustransportöör, mida kasutati Jaapani Omakaitsejõudude maaväes aastatel 1960–2005. SU 60 kerel põhinesid ka liikurmiinipildujad SV 60 (81 mm) ja SX 60 (120 mm).
Ajalugu
Teise seeria prototüüpe valmistasid Mitsubishi ja Komatsu kokku 11 tükki. Mitshubishi ehitas viis SU-II (Kai) M-i, ühe SV (Kai) M-i ja ühe SX (Kai) M-i. Komatsu ehitas SU-II (Kai) K-d, ühe SV (Kai) K ja ühe SX (Kai) K. "M" tähistab Mitsubishit, "K" Komatsut ja "Kai" modifitseeritut. SV tähistas 81 mm miinipildujaga mudelit ja SX 107 mm miinipildujaga mudelit.
Neli prototüüpi SU-II (Kai) valmis 1959. aasta juulis ja neid katsetati kuni oktoobrini. Pärast seda võeti uus soomustransportöör teenistusse kui tüüp SU 60. Lisaks soomustransportööridele otsustati kasutusele võta ka 81 mm ja 107 mm miinipildujaga masinad. Esimene tellimus uutele soomustransportööridele esitati 1959. aastal ja viimane 1972. aastal. Kokku toodeti umbes 430 masinat.
Kirjeldus
pisi|Tüüp SU-60 õppustel Orient Shield '85 Tüüp SU 60 soomus on keevitatud terasest ja pakkus kaitset käsitulirelvade ning mürsukildude eest. Soomuki sisemus oli suhteliselt kitsas ja jalaväelasel oli välja vaatamiseks vähe võimalusi. Samuti ei saanud jalavägi masinast kasutada oma relvi. Soomuk polnud ka ujuv ning puudusid ABK-vastase kaitse süsteem ja öövaatlusseadmed.
Soomuki meeskond koosnes neljast inimesest. Ees paremal paiknes juht, kelle kohal paiknes luuk ja kelle kasutada oli kolm periskoopi. Vasakul istus kuulipildur, kes opereeris ninas paiknevat 7,62 mm kuulipildujat M1919A4. Tema kohal oli samuti luuk ja üks periskoop kuulipilduja sihtimiseks. Kuulipilduri ja juhi taga istus komandör, kellel oli kaheksa vaatluspiluga varustatud luuk. Komandöri taga paremal paiknes kulipildur, kes opereeris 12,7 mm kuulipildujat M2 Browning. Tema luuk koosnes kahest osast ja avatuna kaitsesid luugi pooled kuulipildurit külgedelt. Soomuki peal olev kuulipilduja ees on väike kilp ja kuulipilduja on 360 kraadi pööratav. Soomuki tagaosas on ruumi kuuele jalaväelasele: kummalgi pool seina ääres on kolm istet. Jalavägi pääses soomukisse läbi kahe tagumise luugi, millest parempoolses oli vaatlusava. Jalaväe ruumi kohal on kaks luuki: esimene neist on üheosaline ja avaneb ette poole, tagumine luuk on kahepoolne, kumbki pool on omakorda keskelt hingega ning avaneb küljele.
Soomuki jõuallikas, 220-hobujõuline Mitsubishi Model 8 HA 21 WTV diiselmootor, paikneb vasakul eesmise kuulipilduri kõrval. Kummalgi pool on viis kummikattega maanteeratast. Vedav rattas paikneb ees, tugiratas taga. Lisaks on kolm tagasijooksu rullikut. SU 60 kasutab väändvedrustust, teisel ja viiendal rattal on ka hüdraulilised amordid. Soomuk kaalub 11,8 tonni.
Mudelid
pisi|81 mm miinipildujaga mudel SV 60
Lisaks neile varustati mõned soomukid lumesahkadega ning üks soomuk muudeti väljaõppe jaoks väliselt Nõukogude dessandi lahingumasina BMD-1 sarnaseks.
Medallion Air
Medallion Air oli Rumeenia tellimuslennufirma, mille peakorter asus Bukarestis. Lennufirma kodulennujaam oli Mihail Kogălniceanu rahvusvaheline lennujaam.
Ajalugu
Lennufirma Medallion Air läks pankrotti juulis 2013.
Lennukipark
Medallion Airil olid juuli 2013 seisuga järgmised lennukid:
Sun SPOT
pisi|Sun SPOT seadmed, suurusvõrdluseks AA patarei Sun SPOT on firma Sun Microsystems välja töötatud juhtmevaba sensorvõrgu lahendus. Selle võrguliiklus on ehitatud IEEE 802.15.4 standardile ja selle igal sensoreid sisaldaval sõlmjaamal töötab Java virtuaalmasin Squawk. Seetõttu toimub seadme tarkvaraline arendus ka Java keskkonnas. Java virtuaalmasin vajab aga teiste juhtmevabade sensorvõrkudega võrreldes (nt Arduino) võimsamat protsessorit. Võimsam protsessor on aga energiakulukam ja seetõttu kannatab ka seadme aku kestvus.
Ajalugu
Esimesed piiratud koguses Sun SPOT-i komplektid tulid müügile 2. aprillil 2007. Komplekt sisaldas 2 sensoritega sõlmjaama, baasjaama, tootjapoolset arenduskeskkonda ja USB kaablit. Peale Sun Microsystemsi Oracle Corporationi poolset ostmist 2010. aastal jätkus seadmete arendus. 2011. aasta keskel saabusid müügile uue versiooni(Rev. 8) seadmed, millel on uus Sun-Oracle ühislogo.
Tänapäev
2012. aasta algusest on olnud tootjapoolne arendajatele mõeldud foorum hoolduseks maas(esialgse valmimise tähtajaga juuni keskel). Samuti on projekt eemaldatud Oracle Corporationsi poolt aktiivselt arendatavate projektide nimekirjast. Kuid Oracle Corporationsi veebipoes on seadmete komplektid veel saadaval.
Riistvara
Seade on umbes peopesa suurune, ning sisaldab vähemalt kahte(juht- ja sensorplaat) trükkplaati ja akut, mis on paigutatud plastümbrisesse. Seni on välja antud kaks riistvara versiooni (varasem "Rev. 6" ja hilisem "Rev. 8" ). Trükkplaatide joonised on vabalt saadaval.
Võrk
Süsteemi võrguühendus on ehitatud IEEE 802.15.4 2,4 GHz standardile kasutades baasjaama mudelit. Baasjaamana saab kasutada iga Sun SPOT seadet milles on vähemalt juhtplaat. Baasjaama ja sõlmajaama vahelise ühenduse saab luua ka läbi teiste sõlmjaamade. Seadmetel ei ole tootjapoolset tuge IEEE 802.15.4 standardile loodud lisa standarditele (nt. ZigBee), kuid see on võimalik arendajal ise lisada.
Turvalisus
Seade toetab optimeeritud RSA ja ECC (elliptiliste kõverate krüptosüsteem) krüpteeringut.
Tarkvara
Seadet juhib otse protsessoril käiv Java virtuaalmasin Squawk. Kuna Squawk on juba väga madalatasemeliselt kirjutatud Javas, siis kogu seadme arendajapoolne kood on kirjutatav Javas. Seetõttu on ka seadmetele kirjutataval koodil kõik Java kasutamisega kaasnevad eelised. Nii Squawki lähtekood kui ka Sun SPOT-i tarkvara lähtekood on vabalt saadaval.
Arendustarkvara
Tarkvara viimine seadmetel käib läbi Java ANT skriptide. Seetõttu on arendustarkvana kasutatavad kõik Java ANT skripte toetavad arenduskeskkonnad. Samuti on saadav tootjapoolne Sun SPOT seadmete jaoks mõeldud arenduskeskkond Solarium.
Moidela Tõnisson
Moidela Tõnisson (aastatel 1956–1984 Moidela Hiir; 1984–1994 Moidela Võrk; 20. märts 1931 – 21. september 1994) oli eesti teleajakirjanik.
Moidela Tõnisson lõpetas 1949. aastal Tartu 2. keskkooli ja õppis aastatel 1949–1951 Tartu Õpetajate Instituudis.
Ta töötas Eesti Televisioonis, oli kuni aastani 1986 toimetaja-saatejuht. Tema juhitud teleajakirja tüüpi saatesari "Nota bene!" (1966–1971, 90 saadet) käsitles elulaadi, kodu ja moodi. Ta tegi tantsusaadet "Tantsusaal", päevakajalist draamasarja "Mis Koosta peres uudist?", kokasaadet "Vaata kööki!".
1981. aastal, kui tähistati Moidela Tõnissoni 50. sünnipäeva, oli ta Eesti Televisioonis töötanud 20 aastat ja teinud 521 saadet.
Isiklikku
Moidela Tõnissoni isa Aleksander Tõnisson oli teetööline ja ema Linda õmbleja.
Tema esimene abikaasa oli KGB ohvitser Randar Hiir, teine abikaasa oli küberneetik Ants Wõrk. Tema tütar on Katrin Hiir-Käärik.
Berezivka (täpsustus)
Berezivka on mitme asula nimi:
Metskõrges
Metskõrges (Gymnopus) on šampinjonilaadsete seltsi kuuluv perekond seeni.
Rogizka
Rogizka (ukraina keeles Рогізка) on küla Ukrainas Vinnõtsja oblastis Tšetšelnõki rajoonis. Pindala on 3,376 km². Elanike arv on 1168.
Elegantne krevett
Elegantne krevett (Palaemon elegans) on krevetlaste sugukonda kuuluv vähiliik.
Vähki on ka Eesti vetes.
Karl Adelbert
Karl Adelbert (eesnimi ka Kaarel; 31. mai 1877 Särevere vald, Türi kihelkond, Järvamaa – september 1939 Tallinn) oli Eesti ametnik ja vanglaülem.
Ta lõpetas 1899. aastal Paide linnakooli.
Ta alustas 1898. aastal tööd vanglate alal Tallinna eeluurimisvangla kantseleiametnikuna, oli 1905. aastal Lasnamäe vangla ülem ja hiljem Eestimaa kubermanguvangla ülema abi.
1908. aastal rändas Venemaale ning oli Tveri kubermangus ja linnas vanglaametnik, alates 1923. aastast ka Tveri vangla ülem. Ta opteerus 1920. aastal Eesti kodakondsusse ning naasis samal aastal Eestisse.
Veebruaris 1921 määrati ta Keskvangla ülemaks. Ta kõrvaldati kaebuse peale novembris 1922 ametist ja alustati tema kohta kriminaaluurimist. 1923. aastal lõpetati uurimine kuriteokoosseisu puudumise tõttu.
Ta oli hiljem eeluurimisvangla ja Harku vangimaja ülem ning vangimajade inspektor.
Esico Ballenstedtist
Esico Ballenstedtist (suri 1060. aasta paiku) on Askania dünastia esiisa, s.t., ta on suguvõsa vanim liige, kes kindlalt teada on. Temast on vähe teada, kuid arvatavasti oli ta Schwabengau ja Harzgau krahv residentsiga Ballenstedtis. Tema isaks on mõnikord peetud Adalberti (loendis krahv Adalbert I), kuid kindlaid tõendeid selle kohta pole. Esico arvatakse olevat pärinud valdused Saksi Ostmarki krahvilt Odo I-lt, kes võis olla tema emapoolne vanaisa.
Tema järeltulija troonil oli tema poeg Adalbert II.
Frode Johnsen
Frode Johnsen (sündinud 17. märtsil 1974) on Norra endine jalgpallur, ründaja.
Arvi Nordmann
Arvi Nordmann (15. aprill 1937 Tallinn – 12. juuni 2010) oli eesti merendusteadlane ja raadioinsener.
Nordmann oli kaugsõidukapteni poeg.
Uurimisvaldkonnad: Eesti laevanduse ajalugu (eriti purjelaevade ajastu) ja merekoolide ajalugu. Koostanud raamatud "Kool. Mehed. Meri. Mereharidusest Eestis" (Tallinn, 1994) ja "Mereteedelt" (Tallinn, 1999). "Eesti Entsüklopeedia" ja "Mereleksikoni" kaasautor. Eesti Mereakadeemia muuseumi merendus- ja kalandushariduse väljapaneku koostaja. Eesti mereterminoloogia komisjoni (hilisem Merekeele Nõukoda) liige.
Põiktänav (täpsustus)
Põiktänav on suurema tänavaga ristuv väiksem tänav.
Põiktänav on ka mitme tänava nimi:
Saare Kalur
Saare Kalur on Eesti kalandusettevõte.
Kalurikolhoos Saare Kalur asutati 1962 aastal kalurikolhoosid e "Vätta Kalur", "Koduranna" ja "Murdlaine" ühinemisel.
Ropaži kihelkond
300px|pisi|right|Riia kreis [[Ludwig August Mellini kaardil Atlas von Liefland, oder von den beyden Gouvernementern u. Herzogthümern Lief- und Ehstland, und der Provinz Oesel (1798)]] Ropaži kihelkond (saksa keeles Kirchspiel Rodenpois, läti keeles Ropažu draudzes novads) oli haldusüksus Liivimaal Riia kreisis.
Põiktänav (Jõgeva)
Põiktänav (kuni 1924. aastani Juudi uulits) on lühike tänav Jõgeval Aia ja Suure tänava vahel.
Tänaval asub Jõgeva Säästumarket (Põik 1), OÜ Aed ja Kodu kauplus (Põik 2) ja teisi asutisi. Põiktänava ja Suure tänava nurgal asuvas majas (Suur 18A) on ka Swedbanki Jõgeva esindus.
Varem oli Põiktänav pikem, ulatudes kuni Pargi tänavani (siis Turu tänav).
Badlandsi rahvuspark
Badlandsi rahvuspark (Badlands National Park, lakota keeles: Makȟóšiča) on Ameerika Ühendriikide rahvuspark, mis asub Lõuna-Dakota edelaosas.
Park kaitseb 982,4 ruutkilomeetrit järsult erodeerunud kaljukesi ja tippe ning USA suurimat inimtegevusest häirimata segarohupreeriat. Parki valitseb Riiklik Pargiteenistus ning rahvuspargi lõunaosa hallatakse koos Oglala Lakota hõimuga.
Rahvuspark moodustati 4. märtsil 1929 riikliku mälestisena ning rahvuspargiks sai see 10. novembril 1978. Badlandsi rahvuspargis elab üks maailma ohustatumaid liike, mustjalg-tuhkur, keda alates 1990. aastatest on taasasustatud elama mitmetesse Ühendriikide rahvusparkidesse.
Bohdanivka
Bohdanivka on mitme asula nimi:
...
Tallinna muuseumipühapäev
pisi|Külastajad tutvumas Fotomuuseumi väljapanekuga esimesel Tallinna muuseumipühapäeval 6. märtsil 2022. Tallinna muuseumipühapäeva raames on iga kuu esimesel pühapäeval tasuta sissepääs algatusega liitunud muuseumidesse.
Tallinna muuseumipühapäev on Tallinna linna algatus, et pöörata enam tähelepanu muuseumite igapäevasele tegevusele ja linna rikkalikule kultuurielule ning parandada selle kõige kättesaadavust nii tallinlastele kui Tallinna külalistele. 2021. aasta detsembris valminud Tallinna elanike rahulolu-uuringu järgi tuuakse ühe muuseumikülastustest hoidumise põhjusena välja just piletihinda. Muuseumipühapäev eesmärk on lisaks taastada koroonapandeemia ajal langenud muuseumite külastatavust ning toetada kultuuriväljaga kontakti taasloomist.
Esimene Tallinna muuseumipühapäev toimus 6. märtsil 2022 linna hallatavate muuseumite ehk Tallinna Linnamuuseumi ja Tallinna Kirjanduskeskuse filiaalides.
Tallinna muuseumipühapäevad aastal 2022
2022. aasta toimumiskorrad: 6. märts, 3. aprill, 15. mai, 5. juuni, 3. juuli, 7. august, 4. september, 2. oktoober, 6. november, 4. detsember.
Esimesel muuseumipühapäeval külastas osalevaid muuseume enam kui 5000 inimest. Võrreldes tavapärase puhkepäevaga läbis muuseumipühapäeval Tallinna Linnamuuseumi filiaale kohati mitukümmend korda rohkem inimesi. Kokku külastas Tallinna Linnamuuseumi filiaale 4806 inimest. Kirjanduskeskuse muuseumides oli võrreldes tavapärase külastusega samuti vähemalt paarikümnekordne tõus: ühel päeval külastas kolme filiaali 291 inimest.
Teisel muuseumipühapäeval sündis uus külastuste rekord – Tallinna muuseumipühapäevade programmiga liitunud asutusi külastas kokku üle 6370 inimese. Tallinna Linnamuuseumi filiaale külastas 5738 inimest. Kirjanduskeskuse muuseumides käis kokku 327 inimest. Uue liituja, Tallinna Lauluväljaku külastuskeskuse uksed olid muuseumipühapäeval tasuta lahti pisut üle 300-le muuseumikülastajale.
Kolmandal muuseumipühapäeval sündis järjekordne külastuste rekord – Tallinna muuseumipühapäevade programmiga liitunud asutusi külastas kokku ligi 7090 inimest. [https://linnamuuseum.ee/ Tallinna Linnamuuseumi] filiaale külastas 15. mail kokku 6519 inimest. Kirjanduskeskuse muuseumides käis kolmandal Tallinna muuseumipühapäeval kokku 332 inimest. Tallinna Lauluväljaku külastuskeskust väisas muuseumipühapäeval 70 külastajat. Mais Tallinna muuseumipühapäevadega liitunud Eesti Kaasaegse Kunsti Muuseumit (EKKM) ja Kultuurikeskus Kaja galeriid külastasid vastavalt 128 ja 49 näitusehuvilist.
Tallinna tasuta muuseumipühapäevi külastas 2022. aasta jooksul ligi 60 000 inimest. Muuseumipühapäevi toimus kümme korda (märtsist detsembrini), mille jooksul pälvis algatus rohkelt külastushuvi - täpsemalt 59 796 huvilist. 2022. aasta lõpus osales muuseumipühapäevade võrgustikus 14 muuseumit ja näitusemaja. 2022. aasta rekorditerohkeim kuu oli august, kui seitsmes avatud muuseumis olid muuseumipühapäeva suurimad külastajanumbrid. Publikurekordeid jagus ka aprilli-, mai- ning novembrikuusse. Kiek in de Kök Kindlustustemuuseumi menukaim muuseumipühapäev oli augustis, kui maja külastas 4174 külastajat. Augustisse jäid ka Vilde muuseumi külastajaterohke muuseumipühapäev (158 muuseumihuvilist) ning Eesti Kaasaegse Kunsti Muuseumi rekord (232 külastajat). Lauluväljaku Külastuskeskuse suurim külastajate arv oli aprillis, kui maja külastas 300 huvilist. Tallinna Kunstihoone Lasnamäe paviljoni külastajate arv oli detsembrikuu muuseumipühapäeval 238. Esimesel tasuta muuseumipühapäeval osalesid Tallinna Linnamuuseumi kõik filiaalid: Vene tänaval kunagises kaupmehemajas tegutsev Tallinna Linnaelumuuseum, Fotomuuseum endises Raevanglas, Tallinna esimene kogukonnamuuseum Kalamajas, Miiamilla lastemuuseum Kadriorus, Peeter I majamuuseum, Kiek in de Kök kindlustustemuuseum ühes bastionikäikudega, Tallinna vene muuseum ning kolm Tallinna Kirjandusmuuseumi Kadriorus: Vilde, Tammsaare ja Mati Undi muuseum. Aasta jooksul liitusid muuseumipühapäeva programmiga mitmed teised muuseumid. Aprilli alguses liitus Tallinna Lauluväljaku külastuskeskus, maikuus liitusid Eesti Kaasaegne Kunsti Muuseum ja Kultuurikeskuse Kaja galerii ning novembrikuus liitus programmiga ka Tallinna Kunstihoone Lasnamäe paviljon.
Tallinna muuseumipühapäevad aastal 2023
2023. aasta toimumiskorrad: 8. jaanuar, 5. veebruar, 5. märts, 2. aprill, 7. mai, 4. juuni, 2. juuli, 6. august, 3. september, 1. oktoober, 5. november, 3. detsember.
Välislingid
Tallinna muuseumipühapäeva koduleht
Vene Entomoloogia Ühing
Vene Entomoloogia Ühing on entomoloogiateemaline erialaselts Venemaal.
Ühing loodi 1859. aastal. Selle esimene president oli Karl Ernst von Baer. Asutajate hulgas oli ka Alexander von Middendorff.
Jumalamägi
right|pisi Jumalamägi on looduslik pühapaik Setomaal Tsätski nulga Kolossova külas.
Ligikaudu 1,5 hektari suurune mägi asub Piusa jõe ürgoru läänekaldal. Mägi on kujult ümar ja selle laius on ligikaudu 70 meetrit, see madaldub piklikult kirde suunas. Kõrgendikul kasvab hõre kasesalu üksikute mändidega.
Jumalamäele püstitati 2007. aastal viljakusjumal Peko kuju, mille autor on Renaldo Veeber. Ligikaudu kahe meetri kõrgune puust kuju on asetatud kandilisele maakivile. Kuju ees võib tavaliselt näha raha, küünlaid, jooke ja muid ande.
Jumalamäest 200 meetrit põhja pool Vinaskioja kõrgel kaldal metsas asub Peko- ehk Müürimägi, mille kohta on vanemad inimesed on rääkinud, et seal elavat pekokesed ehk härjapõlvlased.
Pärimus
Kohaliku pärimuse järgi võtab jumal taevasse minevad hinged oma vankri peale, iga hinge kohta kasvavat mäel üks puu. Mäel on käidud palvetamas enne suuremaid töid ja ettevõtmisi ning palutud, et taevas annaks saagi kasvatamiseks head ilma. 1966. aastal on toona 79-aastane Olli Varespoeg mäe tähtsust kirjeldanud nii: “Varem käidi põua ajal seal jumalat palumas, et vihma tuleks, või siis vastupidi. Ka 1963. aasta suvise tulekahju ajal käidi seal palumas, et tuli külla ei tungiks.” 1963. aasta tulekahju ajal kogunes mäele palvetama terve Kolossova külarahvas, inimesi tulnud ka teistest küladest ning palvete peale peatus põleng imelisel kombel 300 meetrit enne küla piiri.
Tänapäeval on kohaliku rahva jaoks tähtsaim Jumalamäega seotud püha päätnitsapäev juuli viimasel reedel, mida tähistatakse põhiliselt Saatse kirikus ja surnuaial. Päätnitsapäeva õhtul käivad Kolossova kandi inimesed perekonniti ka Jumalamäel ja süütavad Peko ees küünla.
Akademik Karpinski
Laev ehitati Saksamaal 1936. aastal ning see sai nimeks Thalia. Laeva pikkus oli 71,63 meetrit ja mahutavus 1122 brutoregistertonni.
Kui Teine maailmasõda algas, oli laev Sevillas ning Kriegsmarine rekvireeris selle. 1943. aastal Cádizis laev interneeriti ning sõja lõppedes jäi Suurbritannia omandisse ja sai nimeks Empire Consett. Aastal 1946 anti laev üle Nõukogude Liidule. Laevale anti nimi geoloogi ja teaduste akadeemia presidendi Aleksandr Karpinski auks.
BASE-hüppaja
BASE-hüppaja (ka basejumper) on langevarjur, kes tegeleb BASE-hüppe spordialaga.
Akademik Karpinski
Akademik Karpinski uppus 31. augustil 1953 teel Kaliningradist Amsterdami.
Juulis 2011 leiti Poola ranniku lähedalt Läänemere põhjast Władysławowost mõnekümne kilomeetri kauguselt Akademik Karpinski vrakk.
Oktaav (liturgia)
Varem oli kombeks jätkata suurte usupühade nagu jõulude ja kolmekuningapäeva järel pühitsemist kaheksa päeva vältel, uuemal ajal on see tava ja termini oktaav tähendus aga taandunud viimasele, kaheksandale päevale, mida tähistatakse jumalateenistusega.
Oktaavide pühitsemine juurutati Vana-Roomas keiser Constantinus I ajal ning arenes seejärel pikkamisi. 8. sajandiks olid kujunenud liturgilised oktaavid mitte üksnes lihavõtete, nelipühade ja jõulude, vaid ka kolmekuningapäeva ning kiriku sissepühitsemise päeva jätkuks. 7. sajandist hakkasid oktaavid lisanduma ka pühakute mälestuspäevadele, millest vanimad olid peeterpaulipäev, lauritsapäev ja agnesepäev. 12. sajandiks oli sellest saanud üleüldine tava, konkreetsete tähistatavate oktaavide valik sõltus aga piirkonnast ja ordust. 1568. aastal kahandas paavst Pius V oktaavide arvu. Oktaavide pühitsemist on reeglistanud ka paavstid Leo XIII ja Pius X, kärpeid jätkasid Pius XII ja Paulus VI. 20. sajandi esimesel poolel sisaldas katoliku kalender 18 oktaavi, mis jaotusid 1.-3. järku privilegeeritud oktaavideks, tavalisteks oktaavideks ja lihtoktaavideks. Tänapäeval on katoliku kirikukalendris ametlikult täiemahulistena säilinud vaid jõulude ja lihavõtete oktaavid; viimasena tühistati 1969. aastal kolmekuningapäeva oktaav.
Kreeka traditsioonis nimetatakse suure usupüha järgset 8. päeva apodoosiseks (απόδοσης) ehk "tagasipöördumiseks". Vene traditsioonis on kaheksapäevase perioodi vasteks попразднество ja viimast päeva nimetatakse отдание праздника.
Leonhard Kangro
Leonhard Kangro (24. veebruar 1921 Tartumaa, Aakre vald – 9. märts 2017) oli soomepoiss ja metsavend. Ta oli Eesti Tartu Tamme Lions-klubi üks asutajatest.
1943. aasta mais astus ta Soome armeesse, osales Viiburi lahe ja Vuokse tõrjelahingutes. 1944. aastal naasis ta Eestisse ja astus Keila-Joa luurekooli. Hiljem läks Saksamaale ning langes Tšehhis sõjavangi. 1946. aastal põgenes Tšehhi vangilaagrist ning hakkas metsavennaks. 1953. aastal ta tabati ja mõisteti 30 aastaks vangi. 1956. aastal vabanes vanglast.
Kangro on maetud Raadi kalmistule.